AGENȚIA PENTRU PROTECȚIA MEDIULUI IAȘI

Nr. ................ / ....................

Decizia etapei de încadrare

**„ Înființare parc fotovoltaic**”, propus a fi amplasat în extravilanul com. Scânteia – zona Tufeștii de Sus, nr. cad. 60359,

Proiect afisat pe site 17.06.2024

Urmare solicitării de emitere a acordului de mediu adresate **S.C. ELECTRIC POWER STAR SRL**, înregistrată la APM IAŞI cu nr. 3952/27.03.2024 și completările ulterioare, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

***APM IAŞI decide***, ca urmare a consultărilor desfăşurate în cadrul şedinţei CAT din data de 10.05.2024 că proiectul ***”* Înființare parc fotovoltaic**”, propus a fi amplasat în extravilanul com. Scânteia – zona Tufeștii de Sus, nr. cad. 60359,**:**

* ***Nu se supune evaluării impactului asupra mediului;***
* ***Nu se se supune evaluării adecvate;***
* ***Nu se supune evaluarii impactului asupra corpurilor de apă;***

***Justificarea prezentei decizii:***

 ***I. Motivele care au stat la baza luării deciziei etapei de încadrare în procedura de evaluare a impactului asupra mediului****:*

***Proiectul se încadrează în prevederile*** Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct.3a) (instalaţii industriale pentru producerea energiei electrice, termice și a aburului tehnologic, altele decât cele prevăzute în anexa 1).

***I. Caracteristicile proiectului:***

***a) Mărimea proiectului*** – Proiectul de investiție „**Înființare parc fotovoltaic**”, propus a fi amplasat în extravilanul com. Scânteia – zona Tufeștii de Sus, nr. cad. 60359,prevede realizarea unui parc fotovoltaic pentru producerea energiei electrice prin valorificarea sursei regenerabile reprezentată de energia solară. Prin implementarea proiectului se valorifică potențialul solar al județului Iași cu consecințe benefice asupra mediului prin înlocuirea energiei electrice produse în instalații termoenergetice cu energie electrică produsă din sursă regenerabilă-energia solară.

Capacitatea proiectată a parcului fotovolatic: puterea totală instalată, Pinst=2,4 MW.

Terenul propus pentru realizarea proiectului are o suprafață totală de ***55280 mp***, este identificat cu nr. cad. 60359 și se află în proprietatea privată a dlui BOCA BOGDAN cu drept de superficie în favoarea ELECTRIC POWER STAR S.R.L.[Contract de superficie nr. 853/08.09.2022 autentificat la BNP Livadaru Ina-Elena].

Prin Contractul de cesiune – [autentificat cu nr. 356/11.05.2023-BIN Livadaru Ina-Elena] a actului denumit „Contract cu privire la constituirea unui drept de superficie”[autentificat cu nr. 853/ la BIN Livadaru Ina-Elena ]-firma ELECTRIC POWER STAR S.R.L. cesionează cu titlu oneros firmei ELECTRIC POWER PRODUCTION S.R.L. toate drepturile și obligațiile pe care le deține din actul numit denumit „Contract cu privire la constituirea unui drept de superficie”[autentificat cu nr. 853/ la BIN Livadaru Ina-Elena ].

Proiectul de investiție *„Înființare parc fotovoltaic ”*este propus a fi amplasat:

* în extravilanul comunei Scânteia- zona Tufeștii de Sus- nr. cad. 60359, județul Iași;
* la circa 14 km de stația 110/20kV Negresti și 0.2 km de LEA 20 kV Statia 110/20 kV Negresti-Dobrovat in zona stâlpului Nr.204 .

***Vecinătățile amplasamentului*** propus pentru realizarea proiectului:

* *Nord*- proprietate privtă -Lărgeanu Vasile
* *Sud-* proprietate privtă- Cioacă Vasile
* *Est*- teren nr. cad. 60918
* *Vest*: drum de exploatare: DE 1255/13

Amplasamentul propus pentru realizarea proiectului este situat in zona vestica a satului Tufeștii de Sus, fiind poziționat, din punct de vedere ***geomorfologic*** pe versantul vestic al pârâului Bolați.

***Categoria actuală de folosință a terenului***: folosința sensibilă.

***Utilizarea anterioară a terenului***: arabil.

Categoria de folosință necesară pentru funcțiunea propusă conform proiectului: folosința mai puțin sensibilă a terenului [conform prevederilor Ord. MAPPM nr.756/1997 pentru aprobarea Reglementării privind evaluarea poluării mediului, cu modificările și compleările ulterioare, art.8, lit.b)].

Terenul propus pentru realizarea proiectului în suprafață totală de 55280 mp :

* este deținut de titularul proiectului conform prevederilor :
* Contractului de superficie nr. 853/08.09.2022 -autentificat la BNP Livadaru Ina-Elena- încheiat între dl. BOCA BOGDAN și ELECTRIC POWER STAR S.R.L.
* Contractului de cesiune -autentificat cu nr. 356/11.05.2023-BIN Livadaru Ina-Elena- a actului denumit „Contract cu privire la constituirea unui drept de superficie” prin care firma ELECTRIC POWER STAR S.R.L. cesionează cu titlu oneros firmei ELECTRIC POWER PRODUCTION S.R.L. toate drepturile și obligațiile pe care le deține din actul numit denumit „Contract cu privire la constituirea unui drept de superficie”[autentificat cu nr. 853/ la BIN Livadaru Ina-Elena ].
* este situat în extravilanul comunei Scânteia – zona Tufeștii de Sus, județul Iași;
* are folosința actuală : arabil;
* are destinația conform PUG comuna Scânteia aprobat prin HCL nr. 68/20.12.2018: extravilan UAT Scânteia.

Distanța de la amplasamentul propus pentru realizarea proiectului și *ariile naturale de interes comunitar:*

* peste 6500 m  de ROSPA0092 - Pădurea Bârnova și ROSAC0135 Pădurea Bârnova-Repedea;
* peste 15000m de ROSPA0096 - Pădurea Miclești.

Distanța de la limitele de proprietate pana la limitele intravilanului***:***

* *Est* **–** 0.00m - de la limita de proprietate a terenului cu NR.CAD. 60359 pana la limita intravilanului Tufeștii de Sus
* *Sud* - 1060.00m - de la limita de proprietate a terenului cu NR.CAD. 60359 pana la limita intravilanului Bodești;

Distanța de la limitele de proprietate până la cladirile învecinate:

* *Est* **-** 83.00m - de la limita de proprietate a terenului cu NR.CAD. 60359 pana la cea mai apropiata locuinta.
* *Sud* **-** 1090.00m - de la limita de proprietate a terenului cu NR.CAD. 60359 pana la cea mai apropiata locuinta;
* ***Accesul auto*** la parcul fotovoltaic se va realiza din DN 246, prin intermediului drumului de exploatare DE 1255/13 care se învecinează cu amplasamentul pe latura sa vestică.
* Aleile/ drumurile pietruite propuse in incinta pentru accesul la panourile fotovoltaice vor avea o latime de 6.00m.
* Avand in vedere ca la panourile fotovoltaice si la postul de transformare este ocazională, nu se vor prevedea locuri de parcare pentru aceste obiective.
* La nevoie staționarea autoturismelor se va realiza in interiorul parcelei.
1. **DESCRIEREA CARACTERISTICILOR FIZICE ALE PROIECTULUI**

|  |  |  |
| --- | --- | --- |
| Putere totală instalată a producătorului  | Pid | 2877,12 kW / 2877,12 kVA |
| Putere maximă simultan debitată  | Pd | 2400 kW / 2400 kVA |
| Factor nominal de putere  | cos j | 1,00 |
| Tensiunea nominală de evacuare  | Un | 20 kV |
| Frecvenţa nominală de evacuare  | fn | 50 Hz |
| Variaţii de tensiune maxim admise  | -- | ±10% |
| Variaţii de frecvenţă maxim admise  | -- |  ±1% |
| ***Date referitoare la panourile fotovoltaice care alcătuiesc centrala fotovoltaică*** |
| Tip panouri fotovoltaice |   | Longi, LR5-72HPH-555M sau similar |
| Numărul de panouri fotovoltaice CEF | buc. | 5184 |
| Puterea nominală a panoului fotovoltaic | kW | 0,555 |
| Puterea maximă a panoului fotovoltaic | kW | 0,555 |
| ***Date referitoare la invertoarele utilizate de centrala fotovoltaică*** |
| Numărul de invertoare | buc. | 12 |
| Tip invertoare |   | SUN 2000-215KTL-H0 Huawei |
| Puterea activă nominală de ieșire (ca) | kW | 200,00 |
| Tensiunea nominală de ieșire (ca) | V | 800 |
| Domeniul de frecvență de lucru | Hz | 50-60 |
| ***Alte specificații*** |
| Specificul activităţii  | -- | producţia de energie electrică |
| Regimul de lucru  | -- | 12 ore / zi - 7 zile / săptămână |
| Tipul producătorului  | -- | generatoare fotoelectrice |
| Receptoare cu regim nesimetric sau deformant  | -- | nu este cazul |
| Surse proprii de energie electrică  | -- | -- |
| Durata maximă de restabilire a căii de evacuare a energiei electrice acceptate de producător : | -- | conform standardului de performanţă operatorului de distribuție |

|  |  |  |
| --- | --- | --- |
| **Nr. crt** | **Date energetice ale utilizatorului** | **Etapa finală** |
|
| **1** | **Puterea totală instalată** | **2877,12 kW** |
| **2** | **Puterea maxima simultan evacuata in reteaua OD** | ***2400 kW*** |

**BILANȚUL TERITORIAL**

***Posturi de transformare***

* Suprafața terenului, St =55 280.00mp
* Suprafața construită PT 1+PT2+MC, Sc= 81,75 mp
* Suprafața construită desfășurată PT 1+PT2+MC, Scd= 81,75 mp
* Regim de inaltime post de transformare: P
* Inaltimea maxima la atic post de transformare: +2.80m
* P.O.T. propus= max.0.147%
* C.U.T. propus= max. 0.00147

***Panori fotovoltaice***

* Suprafața panouri fotovoltaice; S = 11793.60mp [reprezintă 21.36% din St=55280 mp (sub suprafata acestora va fi spatiu verde) ]
* Suprafața pietruită incinta/ platforme = 1 578.75mp [reprezintă 2.85% din St=55280 mp]

Poziţionarea panourilor fotovoltaice va asigura funcţionarea în condiții optime ale acestora la un randament maxim în condițiile specifice de amplasament.

La alegerea poziţionării panourilor fotovoltaice s-a ţinut cont de următoarele criterii:

* dimensiunile spaţiului disponibil şi configuraţia terenului;
* evitarea umbririi randurilor adiacente şi înclinare lunară optimă a panourilor fotovoltaice;
* alegerea orientării optime (orientare spre Sud, unghi de înclinare 30° )
* asigurarea căilor de acces;
* asigurarea fiabilităţii şi siguranţei în exploatare pentru elemenetele componenete;

În cadrul suprafeţei disponibile pentru realizarea proiectului se vor amplasa următoarele elemente componenete:

* module fotovoltaice;
* invertoare de putere;
* sistem de suport şi fixare module fotovoltaice;
* trasee de cabluri energie tensiune continuă, tensiune alternativă, joasă tensiune, medie tensiune, fibră optică;
* posturi de transformare prefabricate în anvelopă din beton
* punct de conexiuni în anvelopă din beton.
* ***Structura de susținere***

Structura de susţinere a panourilor fotovoltaice va fi amplasată direct pe teren, după decopertarea stratului de pamânt vegetal.

Amenajarea terenului pentru amplasarea structurii de susţinere constă în:

* Decopertarea stratului vegetal
* Sistematizare unor unor platforme plane, pentru fiecare tronson, cu pante de drenaj a apei pluviale astfel încât să nu fie posibilă stagnarea acesteia în apropierea structurii de susţinere a panourilor.
* Așezarea unui strat de balast de cca. 10 cm grosime şi compactarea acestuia până la înglobarea lui în teren, doar sub talpile stelajelor.

Structura va fi calculată pentru o viteză a vântului corespunzătoare unei presiuni de referinţă mediată pe 10 ani, încărcarea fiind cea corespunzătoarea amplasamentului conform NP 082-04.

Caracteristicile panourilor care vor rezema pe structură nu permit stagnarea zăpezii pe acestea (suprafaţa lisă, temperaturi peste 0ºC în timpul funcţionării, unghi de înclinare 35º). În consecinţă structura nu este dimensionată pentru încărcarea din zăpadă.

Elementele principale care formează structura de rezistenţă vor fi din oţel S235JR zincat la cald, astfel încât sa fie asigurată o protecţie anticorozivă de min 25ani, în condiţii de expunere directă la factorii atmosferici .

Infrastructura - Stâlpii de metal ai structurii se vor poziţiona în gropi umplute cu pietriş, partea de jos a stâlplui fiind la cota -0,20 m de la cota terenului amenajat. După poziţionarea stâlpilor aceştia se vor lesta prin încastrarea în blocuri de beton armat sau se vor funda prin batere în pământ până la cota de max. 2,0 m.

Suprastructura - va fi alcătuită din cadre metalice pe care sunt montate panourile realizate cu profile de tip „H”, introdus in pamant prin bare până la o adâncime de 1,50- 2,0 m.

Pe structurile metalice realizate se vor monta ţevi metalice rectangulare pentru prinderea panourilor fotovoltaice.

* ***Invertoare***

Invertoare cu puterea de 200kW fiecare – 20 buc.

Invertoarele reprezintă grupurile care convertesc puterea electrică produsă de modulele fotovoltaice din curent continuu în curent alternativ care poate fi introdus în rețeaua normală de distribuție. Convertizorul DC/AC care va fi utilizat este adecvat pentru transferarea puterii electrice generate de câmpul fotovoltaic în rețeaua de distribuție în conformitate cu cele mai restrictive cerințe normative și de securitate aplicabile.

Valorile tensiunilor și curenților de intrare în invertoare sunt compatibile cu cele ale câmpului fotovoltaic conex iar valorile tensiunilor și frecvențelor de ieșire sunt compatibile cu cele ale rețelei de distribuție la care se va conecta instalația.

Invertoarele monitorizează și contorizează întreaga instalație fotovoltaică, asigură funcționarea la capacitatea proiectată și colectează datele specifice operării.

* ***Transformatoare***
* Post de transformare de 3x1000 kVA – 1 buc.
* Post de transformare de 2x1000 kVA – 1 buc.
* Punct de conexiune 20kV;

Transformatoarele permit transformarea tensiunii curentului alternativ produs în tensiunea necesară pentru transportul și distribuția energiei electrice cu pierderi minime.

* ***Sistemul de control și monitorizare***

Acest sistem permite, prin intermediul unui computer și a unui software specializat, monitorizarea permanentă a stării instalației și verificarea funcționalității invertoarelor instalate cu posibilitatea vizualizării și înregistrării tuturor indicațiilor tehnice: tensiuni, curenți, puterea electrică, energia electrică produsă, etc.

Sistemul propus efectuează o înregistrare automată și continuă a valorilor de producție ale instalației fiind posibilă vizualizarea în orice moment a tuturor mărimilor caracteristice pentru zilele și lunile trecute.

* ***Drumuri de acces spre amplasament și drumuri interne***

***Accesul auto*** la parcul fotovoltaic se va realiza din DN 246, prin intermediului drumului de exploatare DE 1255/13 care se învecinează cu amplasamentul pe latura sa vestică.

Aleile/ drumurile pietruite propuse in incinta pentru accesul la panourile fotovoltaice vor avea o latime de 6.00m.

Avand in vedere ca la panourile fotovoltaice si la postul de transformare este ocazională, nu se vor prevedea locuri de parcare pentru aceste obiective.

* ***Linii electrice subterane***

Pentru transportul energiei electrice produse de la punctele de transformare se vor folosi cabluri electrice pozate subteran.

***Racord SEN – va face obiectul altui act de reglemetare din punct de vedere al protecției mediului***

* ***Împrejmuirea parcului fotovoltaic***

Se va realiza din plasă sudată bordurată zincată montată pe stâlpi metalici încastrați în fundații din beton.

Gardul din plasă va avea înălțimea de 2m; deasupra gardului se va monta plasă ghimpată.

Amplasamentul aferent parcului fotovoltic va fi luminat exterior și va fi prevăzut cu un sistem de supraveghere video și alarmă amplasat perimeteral.

Descrierea lucrarilor de refacere a amplasamentului in zona afectata de executia investitiei

Proiectul prevede la finalizarea realizării lucrărilor de construcții realizarea de lucrări de refacere a zonelor afectate, de aducere a terenului neconstruit la starea inițială sau la o stare care să permită utilizarea ulterioară fără a fi compromise funcțiile ecologice naturale.

După finalizarea execuției lucrărilor se va curăța terenul de diverse materiale / deșeuri. Zonele în care au fost amplasate organizarea de șantier vor fi curățate complet și terenul va fi readus la starea inițială. Dacă sunt necesare înierbări, se vor utiliza specii autohtone, fără risc de introducere de specii invazive.

Resurse naturale folosite in constructie si functionare . - in perioada de construire de vor folosi agregate ce vor fi procurate de la societăți autorizate.

***b) Cumularea cu alte proiecte existente si/sau aprobate*** – nu este cazul.

***c) utilizarea resurselor naturale, în special a solului, a terenurilor, a apei și a biodiversității –*** *nu*este cazul. Nu se folosesc resurse naturale in functionare.

***d) Producţia de deşeuri.***

Vor fi respectate urmatorele prevederi: generarea, colectarea, stocarea și transportul deşeurilor menajere şi de construcţie se vor derula conform prevederilor O.U.G. nr. 92/ 2021 privind regimul deşeurilor, cu modificările și completările ulterioare. Pe perioada executiei lucrarilor proiectate nu se produc deseuri periculoase. Materialele rezultate ca urmare a amenajarii terenului pot fi: pamant, resturi vegetale si eventual deșeuri metalice de la realizarea structurii de sustinere a panourilor fotovoltaice. Gestionarea (colectarea, trasportul si eliminarea) deseurilor si ambalajelor rezultate se va face prin grija beneficiarului si constructorului conform legislatiei in vigoare. Prin grija constructorului pe toata durata de executie a lucrarilor, materialele folosite vor fi depozitate in locuri special amenajate astfel încât influentele asupra mediului să fie minime, iar la terminarea lucrărilor terenul se va curăta si amenaja aducându-se la starea initială. Evacuarea deseurilor se va face în cadrul unui contract cu societatea de prestari servicii salubritate ce deserveste zona. In acest sens se va amenaja o platforma amenjata in cadrul organizarii de santier pentru europubele. Activitătile de evacuare ritmică a deseurilor vor fi de natura sa nu creeze probleme legate de sănătate, poluarea mediului sau să degradeze cadrul ambiental si imaginea generală. Prin modul de gestionare a deseurilor se va urmări reducerea riscurilor pentru mediu si populatie si limitarea cantitătilor de deseuri eliminate prin evacuare la depozitele de deseuri. Pentru colectarea separata, stocarea si eliminarea deseurilor rezultate in etapa de constructie se vor amenaja facilitati corespunzatoare. Vor fi păstrate evidentele privind gestionarea deseurilor conform prevederilor reglementarilor în vigoare. Organizarea de santier va avea o extindere restransă, în perimetrul delimitat pentru implementarea proiectului. Accesul la lucrare se va face prin cai de acces existente in zona amplasamentului. Zonele de stocare temporară pentru fiecare tip de deseu în parte vor fi delimitate si marcate corespunzător cu evidentierea codului deseului respectiv. Datorita caracterului nepericulos al deseurilor, nu vor fi amenajate constructii special in acest scop. In etapa de exploatare se vor genera numai deseuri de tip reciclabile, ce vor fi eliminate numai prin firme specializate. Generarea deşeurilor poate fi minimizată prin utilizarea eficientă a materiilor prime şi prin separarea deşeurilor reciclabile rezultate.

Masuri: - Reducerea la minimum a cantităţilor de deşeuri rezultate;

- Luarea masurilor necesare astfel încât eliminarea deşeurilor sa se facă in condiţiile de respectare a reglementarilor privind protecţia populaţiei si a mediului;

- Luarea de masuri pentru împiedicarea abandonării, înlăturării sau eliminării necontrolate a deşeurilor, precum si orice alte operaţiuni neautorizate, efectuate cu acestea;

- Deşeurile generate în perioada de execuție vor fi codificate conform H.G. nr. 856/2002, se va ține evidenţa gestiunii deşeurilor, vor fi colectate și depozitate separat, în spații special amenajate (fără depozitare direct pe sol), în europubele, containere, ce vor avea inscripționat pe ele codul de deșeu aferent depozitat şi vor fi valorificate/eliminate pe categorii de deșeuri, conform prevederilor legale corespunzătoare fiecărui tip de deşeu.

 e) emisiile poluante, inclusiv zgomotul şi alte surse de disconfort:

* vor fi generate de utilajele şi mijloacele de transport, pe perioada de realizare a proiectului; în zona amplasamentului nu sunt locuinţe;
* autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă ;

**2. Localizarea proiectului**

2.1. utilizarea existentă a terenului – teren neconstruit, Folosința actuală a terenului: teren pășune.

2.2. relativa abundenţă a resurselor naturale din zonă, calitatea şi capacitatea regenerativă a acestora – Nu este cazul

2.3.capacitatea de absorbţie a mediului, cu atenţie deosebită pentru:

a) zonele umede – nu este cazul

b) zone costiere – nu este cazul

c) zonele montane şi cele împădurite – nu este cazul;

d) arii naturale protejate de interes național, comunitar, internațional – nu este cazul

e) ariile clasificate sau zonele protejate prin legislaţia în vigoare, cum sunt: nu este cazul

 f) zonele de protecţie speciale- Nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) ariile dens populate - nu este cazul;

i) peisajele cu semnificaţie istorică, culturală şi arheologică – nu este cazul

**3. Tipurile și caracteristicile impactului potenţial**

* *Extinderea impactului* – local, numai în zona propusă a proiectului;
* *Natura transfrontieră a impactului* – nu este cazul.
* *Mărimea și complexitatea impactului* – impact moderat dacă se aplică măsurile de prevenire și reducere propuse prin proiect și prin avizele emise de autorități;
* *Probabilitatea impactului* – redusă, dacă se aplică măsurile de prevenire propuse prin proiect și prin avizele emise de autorități.
* *Durata, frecvența și reversibilitatea impactului* – impactul se poate manifesta în timpul execuției (maxim 12 luni execuție propriu-zisă) și constă în perturbarea potențialilor receptori din vecinătate prin: ocupare de teren, decopertarea solului, zgomot, praf, deșeuri, prezență umană și eventual scurgeri în mediu. Impactul este unic și reversibil (după încetarea lucrărilor de construcții încetează și impactul).

***3.*** MASURI DE DIMINUARE A IMPACTULUI

***Măsuri propuse pentru prevenirea, minimizarea sau eliminarea unui eventual impact în timpul execuției lucrărilor***

*Măsuri în timpul execuției săpăturilor pentru pozarea cablurilor subterane*

* Se vor lua măsuri de protecție specifice pentru a evita degradări sau distrugeri accidentale ale construcțiilor / rețelelor / drumurilor învecinate în timpul efectuării lucrărilor de săpătura.
* înaintea de realizarea săpăturilor se vor identifica rețele / structurile existente pe traseu și se vor lua măsurile specifice pentru protecția acestora.

*Măsuri generale pentru protecția factorilor de mediu la execuția lucrărilor*

* Pe toată durata execuției lucrărilor până la recepția finală, constructorului îi revine ca obligație protejarea materialelor și a lucrărilor realizate cu respectarea tehnologiei de execuție, a prevederilor din caietele de sarcini în scopul asigurării parametrilor proiectați și calității lucrărilor. În acest scop constructorul va lua măsuri deosebite privind:
	+ depozitarea materialelor în spatii amenajate;
	+ transportul și punerea în operă, în timp optim;
	+ respectarea unor măsuri impuse de furnizorul de materiale;
	+ aprovizionarea cu utilaje în timp util astfel încât să nu fie împiedecată execuția lucrărilor și predarea, în termen, a investiției.
* Se vor lua toate măsurile pentru realizarea curățeniei și a reducerii la minimum a factorilor de disconfort pentru vecinătăți (zgomot, praf, fum etc.), colectarea și evacuarea deșeurilor făcându-se în condițiile respectării calității mediului.
* La terminarea lucrărilor, zona trebuie să se găsească în stare de curățenie.
* Pentru realizarea lucrărilor sunt necesare devieri ale traficului, realizarea de accese provizorii în locuințe sau instituții; blocarea sau restrângerea temporară a traficului pe perioada lucrărilor. Se vor respecta următoarele măsuri:
	+ Pentru fiecare front de lucru se va întocmi un plan de trafic care va fi aprobat de beneficiarul lucrării precum și de organismele în drept.
	+ Lucrările se vor desfășura doar pe timp de zi, în condiții de mediu favorabile.
	+ În timpul lucrărilor va fi ținut un registru cu reclamații și sesizări, în care se vor menționa toate plângerile cetățenilor și se vor aplica măsuri de remediere.
	+ Se vor face notificări ale instituțiilor interesate precum și la asociațiile de proprietari care vor fi afectate de lucrări, pentru fiecare tronson în parte.

*Măsuri și lucrări de refacere după finalizarea lucrărilor:*

* Terenul afectat de lucrările de pozare a cablului subteran va fi readus la starea inițială.

*Măsuri privind organizarea de șantier:*

* Lucrările de construire se vor executa integral in incinta proprietății, fara a afecta proprietatile vecine, domeniul public sau drumurile perimetrale. Organizarea de șantier se va desfasura pe toata durata santierului numai in spatiul proprietarului.
* Lucrarile se vor efectua numai dupa ce s-au luat masuri de izolarea a perimetrului si de protecție a trecătorilor
* La accesul in șantier se va amplasa panoul de identificare a lucrarilor. La poarta de acces se va organiza un punct de control si verificare a accesului in șantier. Se va asigura paza permanenta a amplasamentului.
* Toate camioanele ce intra sau ies din șantier vor avea obligatoriu incarcaturile transportate in containere inchise sau in bene acoperite cu prelate.
* Se are în vedere dotarea santierului cu truse sanitare si de prim-ajutor și cu mijloace pentru stingerea incendiilor
* Utilitățile se vor asigura din rețelele existente în zonă.
* Depozitarea materialelor și a deșeurilor se face in spatii si incinte special organizate si amenajate in acest scop, imprejmuite si asigurate impotriva accesului neautorizat.
* Conform specificului si tehnologiilor de execuție pentru lucrări de construcții-montaj, in incinta șantierului, pe perioada realizării proiectului se vor afla echipamente tehnice diverse. Se impune ca toate echipamentele de munca utilizate pentru executarea lucrărilor in șantiersa fie corespunzătoare din punct de vedere tehnic, funcțional si al securității muncii si siguranței circulației.
* Nici un vehicul nu va avea motorul pornit in timpul stationarii.

*Măsuri pentru protecția calității apelor*

* Se va evita poluarea apelor prin scurgeri de carburanți, uleiuri de la utilaje. Scurgerile de ulei (sau alți carburanți) sunt controlate de constructor prin procedurile interne ale acestuia. În general, se urmărește ca utilajele să fie în bună stare de funcționare. Schimburile de ulei nu se fac pe amplasament.
* Operațiile de întreținere si reparație a utilajelor si echipamentelor vor fi realizate in ateliere/locații cu dotări adecvate.
* Toate categoriile de deșeuri vor fi corect gestionate. S-au prevăzut spații amenajate pentru stocarea temporară a fiecărei categorii de deșeuri. Sunt eliminate astfel posibilitățile de scurgere a levigatelor;
* Personalul va fi instruit pentru a preveni orice evacuare de substanțe sau materii care poluează mediul în apele uzate, pluviale sau apele de suprafață, de pe amplasament sau din afara acestuia.

*Măsuri pentru Protecția aerului*

* Se vor lua masuri pentru minimizarea activităților generatoare de praf .
* Pentru prevenirea împrăștierii cauzate de vânt, mișcări ale aerului se vor lua măsuri de acoperire, îngrădire, închidere in containere a deșeurilor.
* Nu se permite arderea a nici unui material pe șantier.
* Se vor echipa toate utilajele pentru activități de taiere cu apa și șlefuire cu echipamente speciale de aspirare a prafului.
* Lucrările se vor realiza astfel încât riscul de împrăștiere/scăpările de material prin cădere să fie minimizate. Zonele unde se realizează desfaceri/demolări vor fi stropite periodic, de cate ori este nevoie cu apa sau cu soluții speciale care măresc eficienta apei în fixarea prafului.
* Folosirea de materiale speciale (plase de protecție, prelate) pentru acoperirea zonelor de lucru pe timp de vânt si ploaie.
* Nici un vehicul sau utilaj nu se va lăsa cu motorul pornit la staționare, dacă nu este necesar. Vehicule și utilaje se vor întreține corespunzător. La orice emisie de fum închis (cu excepția pornirii), utilajul/mașina se oprește imediat și problema se rectifică înainte de folosire. Vehiculele și utilajele se vor întreține corespunzător si vor avea reviziile tehnice la zi si se conformează standardelor de emisii. Gazele evacuate de la vehicule nu se vor îndrepta spre teren pentru a nu ridica praful.
* Limita maxima de viteza pentru circulația in incinta șantierului, a autovehiculelor si utilajelor este de 10 km/h pentru a nu produce praf. Se va evita accesul autovehiculelor pe pământ.
* La ieșirea din șantier rotile autovehiculele se vor curata eficient.
* Toate camioanele ce intra sau ies din șantier vor avea obligatoriu încărcăturile transportate in containere închise sau in bene acoperite cu prelate.

*Măsuri pentru protectia impotriva zgomotului si a vibratiilor*

* Programul de lucru in șantier va fi normal intre orele 8-18, pe timpul zilei, fără a afecta programul de odihna si somn al locatarilor din imobilele învecinate.
* Zgomotul si vibrațiile vor fi la un nivel cat mai mic posibil si se vor lua masuri pentru izolarea lor pentru a nu afecta cetățenii din imobilele învecinate sau de pe strada. Se vor avea in vedere următoarele norme tehnice: STAS 6156-86, STAS 12025/1-81, P121-89, SR 12025-2.
* După caz, șantierul se va izola perimetral cu plasa de protecție. Acestea vor contribui la protecția trecătorilor si la diminuarea zgomotului și a prafului.
* Utilajele în repaos vor avea motoarele oprite. Nici un vehicul nu va avea motorul pornit in timpul staționarii.

*Măsuri pentru Protectia solului si a subsolului*

* Dacă se identifică o scurgere de ulei, se intervine rapid pentru stoparea acesteia și se raclează solul contaminat, colectându-se într-un recipient. Solul contaminat este predat unor operatori autorizați în vederea eliminării.
* Se va evita poluarea solului prin scurgeri de carburanți, uleiuri de la utilaje.
* utilajele și mijloacelor de transport, vor fi alimentate cu combustibil si se vor repara la operatori economici terti specializati;

*Măsuri pentru Protectia așezărilor umane*

* lucrările vor fi realizare numai pe timpul zilei (8.00 – 18.00); se vor utiliza echipamente/utilaje de lucru moderne care generează un nivel de scăzut de zgomot/vibratii si emisii de poluanti în atmosferă cât mai mici;
* se va limita viteza de deplasare a traficului greu la 40 km/h pe drumuri asfaltate în intravilan.

**II. Motivele pe baza cărora s-a stabilit neefectuare evaluării adecvate sunt următoarele:**

* Proiectul nu se încadrează în prevederile Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare

**III. Motivele pe baza cărora s-a stabilit că nu este necesară efectuarea evaluării impactului asupra** **corpurilor de apă sunt următoarele**: nu se încadreaza în prevederilor art. 48 şi 54 din Legea apelor nr. 107/1996, cu modificările şi completările ulterioare.

***IV. Condiţiile de realizare a proiectului***

***Etapa organizării de șantier:***

* *Planificarea şantierului*:
* Ridicarea de bariere eficiente (bariere de protecţie cu plasă densă, umedă, care izolează particulele de praf generate) în jurul activităţilor generatoare de praf sau împrejurul șantierului cu înălțimea de minim 2,5m
* Amenajarea, în funcție de caz, a căilor de acces a mijloacelor auto prin balastare şi întreţinerea acestor în condiţii corespunzătoare pe durata executării lucrărilor în şantier. Accesul mijloacelor auto se va realize numai în zonele amenajate în acest sens.
* Dotarea cu utilaje care să nu conducă, în funcţionare, la depăşirea nivelului de zgomot admis de normativele în vigoare.
* Adoptarea unui program de lucru flexibil, astfel încât să se asigure confortul locuitorilor din zonă în perioada de linişte din timpul zilei şi pe timpul nopţii.
* Asigurarea colectării selective a deşeurilor şi evacuării ritmice a acestora de pe amplasament. Mijloacele de transport ce vor prelua deşeurile în vederea evacuării vor fi acoperite cu prelate pentru prevenirea împrăştierii acestora.
* *Traficul în construcţii*:
* Oprirea motoarelor vehiculelor aflate în staţionare;
* Curăţarea eficientă a vehiculelor, umezirea drumurilor, a căilor de acces în şantier, a zonei în care se descarcă materialele de construcţii;
* Acoperirea încărcăturilor ce intră sau ies din şantier;
* Amenajarea traseelor din şantier, asfel încât să nu se producă derapaje, noroi, băltire de apă, etc.
* Utilizarea de vehicule şi utilaje circulante pe drumurile publice conforme cu standardele de emisii, cu reviziile tehnice realizate la zi; adaptarea limitei de viteză în interiorul şi în exteriorul şantierului;

***Etapa realizării lucrărilor de construire***

* Pe tot parcursul derulării lucrărilor prevazute in proiect se vor respecta prevederile OUG nr. 195/2005 privind protecţia mediului, aprobată cu modificări de Legea nr. 265/2006, cu modificările şi completările ulterioare, referitoare la protecţia calitatii apelor, atmosferei, solului şi la protecţia aşezărilor umane.
* ***Titularul investitiei are obligaţia de a notifica APM Iaşi și GNM-SCJ Iași cu privire la incidentele/ accidentele care se produc în timpul execuţiei lucrărilor care au impact asupra mediului, inclusiv măsurile întreprinse în vederea refacerii mediului şi a desfăşurării activităţii în condiţii de siguranţă pentru mediu și sănătatea populației.***

***Măsurile prevăzute pentru minimizarea impactului potenţial generat de realizarea proiectului vor avea în vedere protecţia calităţii factorilor de mediu (apă, aer, sol), gospodărirea deşeurilor, prevenirea riscului declanşării unor accidente sau avarii cu impact asupra sănătăţii populaţiei şi a mediului înconjurator:***

* ***Protecţia calității apelor în perioada de execuție a lucrărilor***

- În perioada de execuţie a lucrărilor aferente proiectului se vor lua măsuri de prevenire si de evitarea poluării apelor subterane;

- Colectarea şi descărcarea apelor pluviale de pe platformele afectate de lucrari se va face controlat, atsfel încât acestea să nu fie descărcate în afara zonelor de lucru.

* ***Protectia calităţii aerului* *în perioada de execuție a lucrărilor***

Adoptarea de măsuri specifice pentru diminuarea cantității de praf rezultate din activitățile de construire si transport deșeuri:

* Folosirea de utilaje de construcţii moderne, dotate cu motoare ale căror emisii să respecte prevederile legislaţiei în vigoare.
* Reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor.
* Verificarea vehiculelor care transportă materiale pentru evitarea răspândirii acestora în afara arealului de construcție.
* Stropirea cu apă a deşeurilor din construcţii depozitate temporar pe amplasament (în perioadele lipsite de precipitaţii).
* Diminuarea la minimum a înălţimii de descărcare a materialelor care pot genera emisii de particule.
* Stabilirea unui timp cât mai scurt de stocare a deseurilor din construcții la locul de producere.
* Curăţarea roţilor vehiculelor la ieşirea din şantier pe drumurile publice;
* Oprirea motoarelor utilajelor în perioadele în care nu sunt implicate în activitate.

- Asigurarea întreţinerii corespunzatoare a utilajelor de construcţii şi a mijloacelor de transport, respectarea programului de verificare şi de funcţionare prevăzut, în vederea asigurării unui control al emisiilor de gaze de eşapament provenite de la acestea;

* ***Protecția împotriva zgomotului şi vibraţiilor în perioada de execuție a lucrărilor***

***-*** În fazele de execuţie a lucrărilor de construire se vor lua măsuri pentru atenuarea zgomului şi vibraţiilor produse prin:

* Utilizarea de utilaje/ echipamente/ autovehicule verificate din punct de vedere tehnic;
* Utilizarea de vehicule și echipamente mecanice prevăzute cu amortizoare de zgomot;

***-*** Respectarea prevederilor standardelor referitoare la emisiile de zgomot in mediu conform HG 1756/2006 privind emisiile de zgomot in mediu produse de echipamentele destinate utilizării în exteriorul clădirilor.

* ***Protecţia calităţii solului în perioada de execuție a lucrărilor de construire:***

Amenajarea, în funcție de caz, de platforme balastate/ betonate pentru colectarea selectivă a deşeurilor.

Utilizarea de materiale absorbante și orgnizarea intervenției prompte în cazul scurgerilor de produse petroliere, chiar pentru suprafețele betonate, pentru evitarea migrării acestora pe suprafețele de sol.

* ***Gospodărirea deșeurilor* :**

- Colectarea selectivă a deşeurilor rezultate din activitatea de construire şi transportul acestora în vederea valorificării/eliminării prin operatori autorizaţi.

-Manipularea și transportul pentru tratarea/valorificarea/eliminarea finală a deseurilor periculoase, se vor realiza de firme specializate, autorizate, cu respectarea cerințelor în vigoare privind protecția sănătății umane și a factorilor de mediu;

-Deşeurile provenite din constructii se vor transporta cu autovehicule acoperite, în perimetre special amenajate.

- Este interzisă afectarea terenurilor în afara amplasamentului obiectivului prin:

abandonarea/ înlăturarea sau eliminarea deşeurilor în locuri neautorizate;

staţionarea mijloacelor de transport în afara terenurilor desemnate în acest scop;

distrugerea sau degradarea, prin orice mijloace, a vegetaţiei din zonă ( inclusiv copaci)

* ***Prevenirea riscului declanşării unor accidente sau avarii cu impact asupra sănătaţii populaţiei şi mediului înconjurator:***
* Pentru evitarea oricaror situaţii de risc şi accidente în timpul perioadei de execuţie se vor respecta toate prescripţiile tehnice, de exploatare şi întreţinere a utilajelor utilizate, inclusiv a normelor privind securitatea muncii pe șantier.

***În situaţia în care, ulterior, poiectul se modifica, anterior începerii execuţiei, titularul proiectului are obligaţia prezentării la APM Iaşi a unei notificări care va cuprinde informaţiile aferente noii soluţii****.*

**Dispoziţii finale:**

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

|  |  |
| --- | --- |
| DIRECTOR EXECUTIV , | SEF SERVICIU AVIZE, ACORDURI, AUTORIZATII, |
| Ing. Galea TEMNEANU | Ing. Irina Ana Simionescu |

INTOCMIT: ing. I. Simionescu

|  |
| --- |
|  |
|  |
|  |